Dzirnavu iela (Jūrmala)
Šis raksts ir par ielu Jūrmalā. Par citām jēdziena Dzirnavu iela nozīmēm skatīt nozīmju atdalīšanas lapu. Dzirnavu iela ir iela Jūrmalā, Slokas un Bāžciema apkaimēs. Dzirnavu iela sākas Jūrkalnes ielas un Ventspils šosejas krustojumā un beidzas divlīmeņu krustojumā ar autoceļu A10. Dzirnavu ielas turpinājums ir Auzu iela. Kopējais ielas garums ir 1965 metri, tā ir klāta ar asfalta segumu. Dzirnavu ielā satiksmes kustība norit divās joslās. Ielā ir savrupmāju un vasarnīcu apbūve. Dzirnavu ielā 50 atrodas Jūrmalas pilsētas internātpamatskola.